Gjeneralmajori Linç sfidon Senatorin Uorner
Ai tha se tërheqja e disa prej trupave mund të jetë diçka e realizueshme pranverën, apo verën e ardhshme, në se atje arrihet përparim i
Gjeneralmajori Linç është komandant i forcave të koalicionit në jug të Bagdadit. Në një videokonferencë që dha për gazetarët amerikanë në Pentagon, ai hodhi poshtë sugjerimin e senatorit Uorner për tërheqjen e trupave, që ishte shumë i papritur për shumë politikanë në Uashington. Komandandi Linç tha se forcat e tij po luftojnë si kundër ekstremistëve shiitë, edhe ndaj atyre suni dhe në të njëjtën kohë, ato po ndeshen edhe me elementët që depërtojnë në atë rajon nëpërmjet Iranit. Ai tha se tërheqja e disa prej trupave nga Iraku mund të jetë diçka e realizueshme pranverën, apo verën e ardhshme, në se atje arrihet përparim i rëndësishëm. Komandanti Linç, në mënyrë specifike, hodhi poshtë sugjerimin e zotit Uorner, që disa mijëra trupa amerikane të kthehen në shtëpi deri në fund të vitit. tha Senatori Linç. Senatori Uorner, anëtari më i lartë republikan në Komisionin e Shërbimeve të Armatosura të Senatit, i bëri thirrje të enjten Presidentit Bush të shpallë fillimin e tërheqjes së trupave nga Iraku më 15 shtator. Senatori Uorner, që e ka mbështetur me forcë luftën në Irak, tha se do të jetë një vendim i Presidentit se sa prej 160 mijë trupave amerikane në Irak do të tërhiqen. Ai tha se tërheqja do të ishte një mënyrë për të ushtruar presion ndaj qeverisë irakiane, që të marrë masa drejt pajtimit politik në vend. Një zëdhënës i Shtëpisë së Bardhë tha se Presidenti po pret të dëgjojë rekomandimet që do të bëjë komandanti i përgjithshëm i trupave amerikane në Irak, David Petreas dhe ambasadori amerikan atje, Rajen Kroker. Raportimi pritet të bëhet deri më 15 shtator dhe me përmbajtjen e tij do të njihet edhe Kongresi amerikan. Gjenerali Linç i bëri këto komente një ditë pas publikimit të një raporti të ri të agjencive amerikane të zbulimit, ku thuhej se forcat irakiane nuk mund ta përballojnë dot të vetme dhunën e tanishme në Irak, pa vazhdimin e ndihmës së trupave amerikane. Në raportin e agjencive të zbulimit, thuhet po ashtu, se çdo tërheqje e forcave amerikane, apo ndryshim i rolit të tyre nga ai luftarak në atë mbështetës të forcave irakiane, do të minonte arritjet në gjendjen e sigurisë, të cilat janë realizuar gjatë operacionit që kanë filluar trupat amerikane në Irak.//lk